* **10 dobrých rád pred nástupom do škôlky**
	1. **Hovorte s dieťaťom o tom, čo ho v škôlke čaká, čo sa v škôlke robí**
	2. môžete využiť obrázkovú knihu alebo sa porozprávať s kamarátom, ktorý už do škôlky chodí
	3. nestrašte deti „ Veď ťa v škôlke naučia, budeš tam musieť poslúchať a pod.“

* 1. **Zvykajte dieťa na odlúčenie**
	+ pri odchode napr. do obchodu, do kina – povedzte, že odchádzate, kto sa bude o neho starať v čase vašej neprítomnosti a ubezpečte  ho, že sa vrátite
	+ učte svoje dieťa vydržať istú dobu bez vašej prítomnosti inde ako doma (u babičky, u susedky)

* 1. **Veďte dieťa k samostatnosti, zvlášť v hygiene , obliekaní a pri jedení**

* 1. **Dajte dieťaťu najavo, že rozumiete jeho obavám z nástupu do škôlky**
	+ Ubezpečte dieťa, že to určite zvládne
	+ Ak má dieťa navštevovať škôlku s radosťou, musí mať k nej kladný vzťah – nikdy sa škôlkou nevyhrážajte – napr. „Keď ma budeš hnevať, nechám ťa v škôlke, nepojdeš po obede domov a pod.“

* 1. **Ak bude dieťa plakať, buďte prívetiví, ale rozhodní**
	+ Pokiaľ prvé dni dieťa plače, je to normálne – veď prechádza veľkou zmenou. Buďte mu oporou, povzbudením, ale nie ľútostiví
	+ Buďte hlavne autoritou – nenechajte sa manipulovať či vydierať
	+ Rozlúčenie by sa nemalo predlžovať
	+ Dieťa musí u vás cítiť istotu a dôveru (dôverujete pani učiteľkám, že v čase Vašej neprítomnosti sa bude mať dieťa dobre)
	+ Ak nie je rodič pripravený dať dieťa do škôlky, má obavy, prenáša to na svoje dieťa a adaptácia je sťažená

* 1. **Dajte dieťaťu so sebou niečo obľúbené (napr. plyšáka, mojkáčika)**

* 1. **Svoje sľuby SPLŇTE**
	+ Ak sľúbite, že prídete po obede alebo hneď po olovrante, mali by ste svoj sľub dodržať

* 1. **Prvý mesiac je vhodné zariadiť sa v rodine tak, aby dieťa neostávalo v škôlke až do záverečnej**

* 1. **Za pobyt v škôlke nesľubujte dieťaťu odmenu**
	+ Je možné dieťa odmeniť slovne  pochvalou, podporiť u dieťaťa sebavedomie – aký je veľký škôlkár, navštíviť obľúbené miesto
	+ Samozrejme odmena môže byť aj  hračka, kniha,  ale nemalo by to byť podmienkou pobytu v škôlke a vôbec nie pravidelne

* 1. **V prípade potreby – sťažená adaptácia- sa poraďte s pani učiteľkou o možnostiach postupnej adaptácie**

**Čo by malo dieťa zvládnuť už pred nástupom do MŠ:**

* + Poznať svoje meno, reagovať na oslovenie
	+ Používať toaletu (plienky nie sú prípustné)
	+ Vedieť povedať čo chce alebo čo potrebuje
	+ Spolupracovať pri obliekaní a vyzliekaní
	+ Držať lyžicu a vedieť sa najesť
	+ Vedieť piť z pohára
	+ Pri jedle sedieť pri stole, neodbiehať od jedla
	+ Používať vreckovku/ vysmrkať sa
	+ Umyť si ruky mydlom, utrieť si ich do uteráka
	+ Mať základné sociálne správanie, nebyť agresívny k ostatným deťom
	+ Rešpektovať dospelého, reagovať na pokyny ( s ohľadom na bezpečnosť seba aj ostatných detí)
	+ Prejsť kratšiu vzdialenosť počas pobytu vonku